พระราชกฤษฎีกาแบ่งส่วนราชการและกำหนดอำนาจหน้าที่ของส่วนราชการและหัวหน้าส่วนราชการกรุงเทพมหานครพ.ศ. ๒๕๒๐ ภูมิพลอดุลยเดชป.ร.ให้ไว้ ณ วันที่๑๙ พฤษภาคม พ.ศ. ๒๕๒๐เป็นปีที่ ๓๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงส่วนราชการและกำหนดอำนาจหน้าที่ของส่วนราชการและหัวหน้าส่วนราชการกรุงเทพมหานคร ให้เหมาะสมยิ่งขึ้นอาศัยอำนาจตามความในมาตรา ๒๐ ของรัฐธรรมนูญแห่งราชอาณาจักรไทยและมาตรา ๑๑ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาแบ่งส่วนราชการและกำหนดอำนาจหน้าที่ของส่วนราชการและหัวหน้าส่วนราชการกรุงเทพมหานคร พ.ศ. ๒๕๒๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑) ประกาศกระทรวงมหาดไทย เรื่อง จัดระเบียบราชการของกรุงเทพมหานครลงวันที่ ๒๒ มีนาคม พ.ศ. ๒๕๑๗(๒) ประกาศกระทรวงมหาดไทย เรื่อง จัดระเบียบราชการของกรุงเทพมหานคร ลงวันที่ ๑๓ ธันวาคม พ.ศ. ๒๕๑๗(๓) ประกาศกระทรวงมหาดไทย เรื่อง จัดระเบียบราชการของกรุงเทพมหานครลงวันที่ ๒๓ มกราคม พ.ศ. ๒๕๑๘มาตรา ๔ กรุงเทพมหานครมีส่วนราชการดังนี้(๑) สำนักงานเลขานุการผู้ว่าราชการกรุงเทพมหานคร(๒) สำนักงานเลขานุการสภากรุงเทพมหานคร(๓) สำนักงานปลัดกรุงเทพมหานคร(๔) สำนักผู้ตรวจราชการกรุงเทพมหานคร(๕) สำนักนโยบายและแผนกรุงเทพมหานคร(๖) สำนักการแพทย์(๗) สำนักอนามัย(๘) สำนักการศึกษา(๙) สำนักการโยธา(๑๐) สำนักการระบายน้ำ(๑๑) สำนักรักษาความสะอาด(๑๒) สำนักสวัสดิการสังคม(๑๓) สำนักการคลัง(๑๔) สำนักตำรวจเทศกิจ(๑๕) เขตมาตรา ๕ สำนักงานเลขานุการผู้ว่าราชการกรุงเทพมหานครมีอำนาจหน้าที่เกี่ยวกับงานสารบรรณและธุรการทั่วไปของสำนักงานเลขานุการผู้ว่าราชการกรุงเทพมหานครงานติดต่อประสานราชการภายในกรุงเทพมหานครและกับกระทรวงทบวง กรม อันเกี่ยวกับราชการของผู้ว่าราชการกรุงเทพมหานครและรองผู้ว่าราชการกรุงเทพมหานครงานประชุม และงานการเมืองของผู้ว่าราชการกรุงเทพมหานครและรองผู้ว่าราชการกรุงเทพมหานครงานรับเรื่องราวร้องทุกข์ที่ร้องเรียนต่อผู้ว่าราชการกรุงเทพมหานคร และรองผู้ว่าราชการกรุงเทพมหานครงานต้อนรับและรับรองแขกของผู้ว่าราชการกรุงเทพมหานครและรองผู้ว่าราชการกรุงเทพมหานครและราชการอื่นตามที่ผู้ว่าราชการกรุงเทพมหานครและรองผู้ว่าราชการกรุงเทพมหานครมอบหมายมาตรา ๖ สำนักงานเลขานุการผู้ว่าราชการกรุงเทพมหานครมีเลขานุการผู้ว่าราชการกรุงเทพมหานครเป็นผู้บังคับบัญชารับผิดชอบในการปฏิบัติราชการของสำนักงานเลขานุการผู้ว่าราชการกรุงเทพมหานคร และขึ้นตรงต่อผู้ว่าราชการกรุงเทพมหานครมาตรา ๗ สำนักงานเลขานุการผู้ว่าราชการกรุงเทพมหานครมีหน่วยงานดังนี้(๑) งานธุรการและรับรอง(๒) งานเรื่องราวร้องทุกข์(๓) งานเรื่องราวและนโยบายเฉพาะกิจมาตรา ๘ สำนักงานเลขานุการสภากรุงเทพมหานครมีอำนาจหน้าที่เกี่ยวกับงานสารบรรณและธุรการทั่วไปของสภากรุงเทพมหานคร งานระเบียบและการประชุมสภากรุงเทพมหานครงานประชุมคณะกรรมการสามัญประจำสภา งานประชุมคณะกรรมการวิสามัญเฉพาะกิจและงานประชุมคณะกรรมการวิสามัญประจำสภามาตรา ๙ สำนักงานเลขานุการสภากรุงเทพมหานคร มีเลขานุการสภากรุงเทพมหานครเป็นผู้บังคับบัญชารับผิดชอบในการปฏิบัติราชการของสำนักงานเลขานุการสภากรุงเทพมหานครและขึ้นตรงต่อปลัดกรุงเทพมหานครมาตรา ๑๐ สำนักงานเลขานุการสภากรุงเทพมหานครมีหน่วยงานดังนี้(๑) งานธุรการ(๒) งานระเบียบและการประชุมมาตรา ๑๑ สำนักงานปลัดกรุงเทพมหานครมีอำนาจหน้าที่เกี่ยวกับการควบคุมดูแลราชการประจำโดยทั่วไปของกรุงเทพมหานครงานบริหารบุคคล งานฝึกอบรม งานผังเมือง งานงบประมาณ งานกฎหมายและคดี งานด้านการปกครองและทะเบียนงานการประชาสัมพันธ์ และงานด้านวิศวกรรมจราจร และเป็นหน่วยงานกลางประสานราชการระหว่างสำนักและเขตรวมทั้งราชการอื่นที่มิได้กำหนดไว้ให้เป็นอำนาจหน้าที่ของสำนักใดมาตรา ๑๒ สำนักงานปลัดกรุงเทพมหานคร มีปลัดกรุงเทพมหานครเป็นผู้บังคับบัญชา มีอำนาจหน้าที่ตามที่กฎหมายว่าด้วยระเบียบบริหารราชการกรุงเทพมหานครกำหนดให้เป็นอำนาจหน้าที่ของปลัดกรุงเทพมหานครและรับผิดชอบในการปฏิบัติราชการของสำนักงานปลัดกรุงเทพมหานคร และขึ้นตรงต่อผู้ว่าราชการกรุงเทพมหานครมาตรา ๑๓ สำนักงานปลัดกรุงเทพมหานครมีหน่วยงานดังนี้(๑) กองกลาง(๒) กองการเจ้าหน้าที่(๓) กองฝึกอบรม(๔) กองผังเมือง(๕) กองงบประมาณ(๖) กองกฎหมายและคดี(๗) กองปกครองและทะเบียน(๘) กองประชาสัมพันธ์(๙) กองวิศวกรรมจราจรมาตรา ๑๔ สำนักผู้ตรวจราชการกรุงเทพมหานคร มีอำนาจหน้าที่เกี่ยวกับการตรวจ แนะนำ ติดตามและประเมินผลการปฏิบัติราชการทั่วไปของส่วนราชการและของหน่วยงานในสังกัดกรุงเทพมหานครและปฏิบัติราชการตามที่ผู้ว่าราชการกรุงเทพมหานครมอบหมายมาตรา ๑๕ สำนักผู้ตรวจราชการกรุงเทพมหานครมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักผู้ตรวจราชการกรุงเทพมหานครและขึ้นตรงต่อปลัดกรุงเทพมหานครมาตรา ๑๖ สำนักผู้ตรวจราชการกรุงเทพมหานครมีหน่วยงานดังนี้(๑) สำนักงานเลขานุการ(๒) กองงานผู้ตรวจราชการกรุงเทพมหานครมาตรา ๑๗ สำนักนโยบายและแผนกรุงเทพมหานคร มีอำนาจหน้าที่เกี่ยวกับงานนโยบายและแผนของกรุงเทพมหานครมาตรา ๑๘ สำนักนโยบายและแผนกรุงเทพมหานครมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักนโยบายและแผนกรุงเทพมหานครและขึ้นตรงต่อปลัดกรุงเทพมหานครมาตรา ๑๙ สำนักนโยบายและแผนกรุงเทพมหานครมีหน่วยงานดังนี้(๑) สำนักงานเลขานุการ(๒) กองนโยบายและแผน ๑(๓) กองนโยบายและแผน ๒(๔) กองนโยบายและแผน ๓มาตรา ๒๐ สำนักการแพทย์มีอำนาจหน้าที่เกี่ยวกับการควบคุม ดูแล และปฏิบัติงานด้านการรักษาพยาบาลของโรงพยาบาลในสังกัดกรุงเทพมหานครการฝึกอบรมเจ้าหน้าที่ทางการแพทย์ และการดำเนินการผลิตพยาบาลและผู้ช่วยพยาบาลในสังกัดกรุงเทพมหานครมาตรา ๒๑ สำนักการแพทย์ มีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักการแพทย์ และขึ้นตรงต่อปลัดกรุงเทพมหานครมาตรา ๒๒ สำนักการแพทย์มีหน่วยงานดังนี้(๑) สำนักงานเลขานุการ(๒) กองวิชาการแพทย์(๓) วิทยาลัยพยาบาลเกื้อการุณย์(๔) วชิรพยาบาล(ก) กองบริการทั่วไป(ข) กองบริการทางวิทยาศาสตร์และทางการแพทย์(ค) กองศัลยกรรม(ง) กองโอสถกรรม(จ) กองสูตินรีเวชกรรม(ฉ) กองการพยาบาล(๕) โรงพยาบาลกลาง(ก) กองบริการทั่วไป(ข) กองบริการทางวิทยาศาสตร์และทางการแพทย์(ค) กองศัลยกรรม(ง) กองโอสถกรรม(จ) กองสูตินรีเวชกรรม(๖) โรงพยาบาลตากสิน(ก) กองบริการทั่วไป(ข) กองบริการทางวิทยาศาสตร์และทางการแพทย์(ค) กองศัลยกรรม(ง) กองโอสถกรรม(จ) กองสูตินรีเวชกรรม(๗) โรงพยาบาลเจริญกรุงประชารักษ์(ก) กองบริการทั่วไป(ข) กองบริการทางวิทยาศาสตร์และทางการแพทย์(ค) กองศัลยกรรม(ง) กองโอสถกรรม(จ) กองสูตินรีเวชกรรมมาตรา ๒๓ สำนักอนามัยมีอำนาจหน้าที่เกี่ยวกับการส่งเสริม สนับสนุน ควบคุมและประสานกิจกรรมที่เกี่ยวกับอนามัยของประชาชนในเขตกรุงเทพมหานครตลอดจนจัดให้มีบริการสาธารณสุข เพื่อให้ประชาชนมีสุขภาพสมบูรณ์ทั้งกายและใจมาตรา ๒๔ สำนักอนามัยมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักอนามัยและขึ้นตรงต่อปลัดกรุงเทพมหานครมาตรา ๒๕ สำนักอนามัยมีหน่วยงานดังนี้(๑) สำนักงานเลขานุการ(๒) กองส่งเสริมสาธารณสุข(๓) กองอนามัยสิ่งแวดล้อม(๔) กองควบคุมโรคสัตว์(๕) กองส่งเสริมสุขภาพ(๖) กองทันตสาธารณสุข(๗) กองพยาบาลสาธารณสุข(๘) กองควบคุมโรคติดต่อ(๙) ศูนย์บริการสาธารณสุขมาตรา ๒๖ สำนักการศึกษามีอำนาจหน้าที่เกี่ยวกับงานด้านการศึกษาของกรุงเทพมหานคร ตลอดจนการควบคุมดูแลการปฏิบัติงานของโรงเรียนสังกัดกรุงเทพมหานครและการนิเทศการศึกษามาตรา ๒๗ สำนักการศึกษา มีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักการศึกษาและขึ้นตรงต่อปลัดกรุงเทพมหานครมาตรา ๒๘ สำนักการศึกษามีหน่วยงานดังนี้(๑) สำนักงานเลขานุการ(๒) หน่วยศึกษานิเทศก์(๓) กองโรงเรียน(๔) กองวิชาการมาตรา ๒๙ สำนักการโยธามีอำนาจหน้าที่เกี่ยวกับงานโยธา การออกแบบ การก่อสร้างและบูรณะ ควบคุมการก่อสร้าง ควบคุมอาคารการรังวัดที่ดินและที่สาธารณะในเขตกรุงเทพมหานครมาตรา ๓๐ สำนักการโยธามีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักการโยธา และขึ้นตรงต่อปลัดกรุงเทพมหานครมาตรา ๓๑ สำนักการโยธามีหน่วยงานดังนี้(๑) สำนักงานเลขานุการ(๒) กองออกแบบ(๓) กองก่อสร้างและบูรณะ(๔) กองควบคุมการก่อสร้าง(๕) กองควบคุมอาคาร(๖) กองรังวัดที่ดินและที่สาธารณะมาตรา ๓๒ สำนักการระบายน้ำมีอำนาจหน้าที่เกี่ยวกับการวางแผนควบคุมและดำเนินการเกี่ยวกับการระบายน้ำการบำรุงรักษาทางระบายน้ำ การป้องกันน้ำท่วม และการกำจัดน้ำโสโครกในเขตกรุงเทพมหานครมาตรา ๓๓ สำนักการระบายน้ำมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักการระบายน้ำและขึ้นตรงต่อปลัดกรุงเทพมหานครมาตรา ๓๔ สำนักการระบายน้ำมีหน่วยงานดังนี้(๑) สำนักงานเลขานุการ(๒) กองวิชาการ(๓) กองควบคุมระบบระบายน้ำ(๔) กองบำรุงรักษาคูและคลอง(๕) กองโรงงานกำจัดน้ำเสียมาตรา ๓๕ สำนักรักษาความสะอาดมีอำนาจหน้าที่เกี่ยวกับการวางแผนควบคุมและดำเนินการเกี่ยวกับการรักษาความสะอาด การกำจัดมูลฝอยและสิ่งปฏิกูลตลอดจนการจัดให้มีและบำรุงรักษาส้วมสาธารณะในเขตกรุงเทพมหานครมาตรา ๓๖ สำนักรักษาความสะอาดมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักรักษาความสะอาดและขึ้นตรงต่อปลัดกรุงเทพมหานครมาตรา ๓๗ สำนักรักษาความสะอาดมีหน่วยงานดังนี้(๑) สำนักงานเลขานุการ(๒) กองวิชาการ(๓) กองเก็บขนมูลฝอย(๔) กองกำจัดสิ่งปฏิกูล(๕) กองโรงงานกำจัดมูลฝอยมาตรา ๓๘ สำนักสวัสดิการสังคมมีอำนาจหน้าที่เกี่ยวกับงานด้านสังคมสงเคราะห์ สวัสดิการ งานสันทนาการ และงานสวนสาธารณะมาตรา ๓๙ สำนักสวัสดิการสังคมมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักสวัสดิการสังคมและขึ้นตรงต่อปลัดกรุงเทพมหานครมาตรา ๔๐ สำนักสวัสดิการสังคมมีหน่วยงานดังนี้(๑) สำนักงานเลขานุการ(๒) กองสังคมสงเคราะห์(๓) กองสันทนาการ(๔) กองสวนสาธารณะมาตรา ๔๑ สำนักการคลังมีอำนาจหน้าที่เกี่ยวกับงานการคลัง การเงิน การบัญชี การพัสดุ การพาณิชย์ และการซ่อมบำรุงรักษายานพาหนะเครื่องจักรกล และเครื่องทุ่นแรงของกรุงเทพมหานครมาตรา ๔๒ สำนักการคลัง มีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักการคลัง และขึ้นตรงต่อปลัดกรุงเทพมหานครมาตรา ๔๓ สำนักการคลังมีหน่วยงานดังนี้(๑) สำนักงานเลขานุการ(๒) กองรายได้(๓) กองการเงิน(๔) กองทะเบียนทรัพย์สินและพัสดุ(๕) กองบัญชีและตรวจสอบ(๖) กองระบบการคลัง(๗) กองโรงงานช่างกลมาตรา ๔๔ สำนักตำรวจเทศกิจมีอำนาจหน้าที่เกี่ยวกับการดูแลและบังคับการให้เป็นไปตามข้อบัญญัติกรุงเทพมหานคร และกฎหมายอื่นที่กำหนดให้เป็นอำนาจหน้าที่ของกรุงเทพมหานครมาตรา ๔๕ สำนักตำรวจเทศกิจมีผู้อำนวยการสำนักเป็นผู้บังคับบัญชารับผิดชอบในการปฏิบัติราชการของสำนักตำรวจเทศกิจและขึ้นตรงต่อปลัดกรุงเทพมหานครมาตรา ๔๖ เขตเป็นส่วนราชการซึ่งแบ่งความรับผิดชอบดำเนินกิจการตามการแบ่งเขตพื้นที่ปกครองในเขตกรุงเทพมหานคร มี ๒๔ เขต คือ เขตพระโขนง เขตพญาไท เขตยานนาวาเขตดุสิต เขตบางกอกน้อย เขตธนบุรี เขตบางเขน เขตปทุมวัน เขตป้อมปราบศัตรูพ่าย เขตบางกะปิเขตพระนคร เขตภาษีเจริญ เขตบางรัก เขตคลองสาน เขตบางขุนเทียน เขตสัมพันธวงศ์ เขตราษฎร์บูรณะเขตบางกอกใหญ่ เขตหนองจอก เขตมีนบุรี เขตห้วยขวาง เขตตลิ่งชัน เขตลาดกระบัง และเขตหนองแขมมีอำนาจหน้าที่เกี่ยวกับงานปกครอง งานทะเบียน งานโยธา งานรักษาความสะอาด งานอนามัยงานศึกษาธิการ งานคลัง งานรายได้ งานตำรวจเทศกิจ และงานอื่นตามที่ผู้ว่าราชการกรุงเทพมหานครหรือปลัดกรุงเทพมหานครมอบหมายมาตรา ๔๗ เขต มีหัวหน้าเขตเป็นผู้บังคับบัญชา มีอำนาจหน้าที่ตามที่กฎหมายว่าด้วยระเบียบบริหารราชการกรุงเทพมหานครกำหนดให้เป็นอำนาจหน้าที่ของหัวหน้าเขตและรับผิดชอบในการปฏิบัติราชการของเขต และขึ้นตรงต่อปลัดกรุงเทพมหานครมาตรา ๔๘ เขต มีหน่วยงานดังนี้(๑) งานปกครอง(๒) งานทะเบียน(๓) งานโยธา(๔) งานรักษาความสะอาด(๕) งานอนามัย(๖) งานศึกษาธิการ(๗) งานคลัง(๘) งานรายได้(๙) งานตำรวจเทศกิจมาตรา ๔๙ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการธานินทร์ กรัยวิเชียรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่จำเป็นต้องปรับปรุงและเปลี่ยนแปลงส่วนราชการของกรุงเทพมหานครและกำหนดอำนาจหน้าที่ของส่วนราชการและหัวหน้าส่วนราชการของกรุงเทพมหานคร เสียใหม่ ในการนี้กฎหมายว่าด้วยระเบียบบริหารราชการกรุงเทพมหานครบัญญัติว่า การตั้ง เปลี่ยนแปลง หรือยุบส่วนราชการ การแบ่งหน่วยงานภายในส่วนราชการและการกำหนดอำนาจหน้าที่ของส่วนราชการและหัวหน้าส่วนราชการ ให้จัดทำเป็นพระราชกฤษฎีกา จึงจำเป็นต้องตราพระราชกฤษฎีกานี้ขึ้นธิดาวรรณ/แก้ไข๑๘ ตุลาคม ๒๕๔๕สายสัมพันธ์/ปรับปรุง๓๐ มิถุนายน ๒๕๖๓อรญา/ตรวจ๑๕ กรกฎาคม ๒๕๖๓[๑] ราชกิจจานุเบกษาเล่ม ๙๔/ตอนที่ ๔๖/หน้า ๔๖๔/๓๑ พฤษภาคม ๒๕๒๐